**УКАЗАНИЯ КЪМ УЧАСТНИЦИТЕ**

**УСЛОВИЯ НА ОБЩЕСТВЕНАТА ПОРЪЧКА**

**I. Възложител:** Кмета наОбщина Панагюрище, с БУЛСТАТ 000351743, адрес: гр. Панагюрище, пл. „20-ти април“ № 13.

**II. Обект, предмет и кратко описание на поръчката**

***II.1. Обект* –** *Доставка на специализирано транспортно средство*.

***II.2. Предмет на поръчката*:** „*Доставка на специализирано транспортно средство за нуждите на Дневен център за възрастни хора с увреждания „Св.Св. Козма и Дамян“*”.

***II.3. Кратко описание на поръчката*:**

Възложителят се нуждае от закупуване на специализирано транспортно средство за нуждите на социално заведение за полагане на грижи за възрастни хора с увреждания.

За тази цел е нужно закупуването на специализиран автомобил съгласно техническата спецификация.

**III. Условия, на които трябва да отговарят участниците**

Оферти могат да подават, без ограничение, български или чуждестранни физически или юридически лица, както и техни обединения.

Когато участникът е обединение, участниците в обединението следва да сключат договор/споразумение помежду си. Договорът/споразумението трябва да съдържа клаузи, които гарантират: - че всички членове на обединението са отговорни, заедно и поотделно, за изпълнението; - че представляващия обединението/консорциума е упълномощен да задължава, да получава указания за и от името на всеки член на обединението; - че изпълнението на обществената поръчка, включително плащанията, са отговорност на представляващия обединението/консорциума; - че обединението/консорциума е създадено със срок до окончателното изпълнение на обществената поръчка и всички членове на обединението са задължени да останат в него до окончателното изпълнение на обществената поръчка; - че всички членове на обединението/консорциума са отговорни заедно и поотделно за качественото изпълнение на обществената поръчка, до края на срока за изпълнение на договора, независимо от срока, за който е създадено обединението / консорциума. Участниците в обединението/консорциума трябва да определят едно лице, което да представлява обединението при изпълнението на настоящата обществена поръчка. Не се допускат промени в състава на обединението след подаването на офертата.

1. Участникът следва да еизпълнил поне една доставка, еднаква или сходна с предмета на обществената поръчка, през последните три години, считано до датата на подаване на офертата.

**Забележка:** Под еднаква или сходна с предмета на обществената поръчка да се разбира доставка на транспортно средство за хора с увреждания.

1. Участникът трябва да разполага с оторизиран сервиз на територията на Република България за гаранционния срок, като за гаранционния срок да осигурява за своя сметка транспорт от мястото на авария на превозното средство до сервиза и от сервиза до Община Панагюрище.

**Забележка:** Под „разполага” следва да се има предвид възможността за предоставяне на услугите на оторизиран сервиз на територията на Република България при горепосоченото условие за транспортиране за срока на гаранционно обслужване независимо от типа взаимоотношение между участника в настоящата поръчка и сервиза. В случай, че участникът посочи, че ще използва ресурсите на трето лице по отношение на разполагането със сервиз, то той трябва да представи и доказателства, че ще има на разположение тези ресурси.

1. За доказване на техническите възможности, опит и квалификация, участник следва да представи:

1. Списък на доставки, сходни с предмета на поръчката, изпълнени през последните 3 (три) години, считано до датата на подаване на офертата, включително стойностите, датите и получателите, заедно с доказателства за извършената доставка;

2. Списък на оторизираните сервизи на територията на Република България, които Възложителят ще може да използва по време на срока на гаранционното обслужване, с приложена към тях декларация, подписана от участника, за това обстоятелство. При използване ресурсите на трето лице по отношение на разполагането със сервиз, участникът трябва да представи и доказателства, че ще има на разположение тези ресурси.

4. Срокът за доставка не може да бъде по-дълъг от 60 (шестдесет) календарни дни от датата на подписване на договора за възлагане на изпълнението.

**IV.** **Срок за подаване на оферти: съгласно посочения в обявата**.

Място на подаване на офертата – Център за административно обслужване на Община Панагюрище, гр. Панагюрище, пл.“20 – април“ №13

**V. Срок на валидност на офертите:** **съгласно посочения в обявата** /не по-кратък от 60 календарни дни от крайната дата за получаване на оферти/

**VI.** **ТЕХНИЧЕСКА СПЕЦИФИКАЦИЯ**

Автомобилът следва да бъде фабрично нов и да притежава следните минимални технически характеристики, или еквивалентни:

1. Брой места: 8+1 седящи, в това число място за 1 брой инвалидна количка.

2. Двигател: дизелов.

3. Вид предавателна (скоростна) кутия: 6 степенна ръчна скоростна кутия.

4. Мощност на двигателя: до 135 конски сили.

5. ABS – Антиблокираща система.

6. Централно заключване с дистанционно управление.

7. Климатик.

8. Пълноразмерно резевно колело.

9. Норма на екологичност –минимум Euro 5 (съответствие с европейските стандарти за емисии).

10. Плъзгаща врата отдясно.

11. Специализирано сертифицирано оборудване за 1 бр. инвалидна количка:

- електро-хидравличен пътнически лифт с носимост 350 кг.;

- система за фиксиране на 1 брой инвалидна количка;

- комплект обезопасителни колани за инвалидна количка.

12. Предпазна въздушна възглавница за водача.

13. Сервоуправление на волана, регулируем волан.

14. Общо тегло на автомобила до 3.5 тона.

15. В цената да са включени всички разходи за сертификация на превозното средство и за издаване на „Удостоверение за индивидуално одобряване на ново превозно средство” от Изпълнителна агенция „Автомобилна администрация”. Автомобилът се издава с посоченото удостоверение, въз основа на което се регистрира в КАТ.

16. В цената да са включени всички разходи за регистрация на превозното средство.

17. Доставения специализиран автомобил за хора с увреждания да притежава:

- Да бъде окомплектован съгласно чл. 139, ал.2 от Закона за движение по пътищата, с обезопасителен триъгълник, аптечка, пожарогасител, светлоотразителна жилетка, да се придружава от необходимите му за регистрацията документи;

- Гаранционна и сервизна книжка както и инстуркция за експлоатация на български език;

- Сертификат за съответствие от одобрения тип;

- Сключена застраховка „Гражданска отговорност“ на името на Възложителя със срок 1 година, считано от датата на доставката.

Автомобилът следва да отговаря на всички изисквания за движение по пътната мрежа на Република България.

**Участникът следва да гарантира сервизно обслужване в гаранционен срок, който не може да бъде по-кратък от 48 (четиридесет и осем) календарни месеца, в рамките на заплащането по поръчката**.

**VІІ. Схема за плащане**

Заплащането на цената на договора ще се извършва по банков път в български лева при следните условия:

1. Авансово плащане в размер на 30 % (тридесет процента) от ценовото предложение на Участника, в срок до 3 (три) дни след подписване на Договор и представяне на фактура за авансово плащане;

1. Окончателно плащане – в срок до 30 (тридесет) дни от доставката, приета с двустранно подписан приемо-предавателен протокол и представена фактура за окончателно плащане с приспаднат аванс.

Фактурите за извършване на плащания се изготвят на български език в съответствие с изискванията на Закона за счетоводството.

3. Финансирането на обществената поръчка се осъществява от Бюджета на Община Панагюрище.

**VIIІ.** **Критерий за възлагане, показатели за оценка и тяхната тежест**

1. Критерият за възлагане на договор е „икономически най-изгодна оферта“ на основание чл. 70, ал. 2, т. 3 вр. ал. 4, т. 3 ЗОП.
2. Оценка на предложенията се извършва при следните показатели и тежест за определяне на общата комплексна оценка (КО):

**Показател 1**: Гаранционен срок (ГС) – с относителна тежест 30 % (тридесет процента) се определя по формулата:

ГС **=** ГС(уч.) x 30 ,

ГС(макс.)

където ГС (макс.) е най-дългият предложен гаранционен срок в календарни месеци, а ГС (уч.) е предложения от съответния участник гаранционен срок в календарни месеци.

*Участникът с най-дълъг предложен гаранционен срок като календарни месеци получава най-високия брой точки по този показател – 30 (тридесет), а за всеки следващ, броят точки се определя по предложената формула като се представя в цифрово изражение с точност до втория знак след десетичната запетая.*

Гаранционния срок не може да бъде по-кратък от 48 (четиридесет и осем) календарни месеца от датата на доставка.

**Показател 2:** Предлагана цена (ПЦ) – с относителна тежест 70 % (седемдесет процента) се определя по формулата:

ПЦ **=** ПЦ(мин.) x 70 ,

ПЦ(уч.)

където ПЦ(мин.) е най-ниската предложена цена, а ПЦ(уч.) е предложената от съответния участник цена.

Участникът с най-ниска предложена цена получава най-високия брой точки по този показател – 70 (седемдесет), а за всеки следващ, броят точки се определя по предложената формула като се представя в цифрово изражение с точност до втория знак след десетичната запетая.

3. Комплексна оценка

Комплексната оценка (КО) се изчислява по формулата:

КО = ГС + ПЦ

**ІХ.** **Дата и час на отваряне на офертите**: съгласно посочения в обявата.

**X. Обособени позиции:** *Не се предвиждат*.

**XІ. Друга информация:**

**1. Участниците следва да представят следните документи към офертата си:**

* Оферта по образец в едно със списък на документите, съдържащи се в офертата, подписана от кандидата. *Представя се оригинал.*
* Техническо предложение по образец. *Представя се оригинал.*
* Документ за регистрация по чл. 23 от Закона за търговския регистър- ЕИК- заверено от кандидата копие, а когато участник е физическо лице – копие от документ за самоличност. Договор или споразумение за учредяване на обединение (оригинал или нотариално заверено копие), когато участникът е обединение, което не е юридическо лице. Чуждестранните участници трябва да представят тези документи и в официален превод. Чуждестранните юридически лица трябва да приложат еквивалентен документ на съдебен или административен орган от държавата, в която са установени. При участие на обединение, всеки член на обединението представя ЕИК. *Представя се и от подизпълнител, ако се предвижда участието на такива. Представя се оригинал или заверено копие.*;
* Удостоверение за данъчна регистрация и ДДС (ако е приложимо) - заверени от кандидата копия.
* Декларация по чл. 54, ал. 1, т. 1, 2 и 7 от ЗОП. (По образец);
* Декларация по чл. 54, ал. 1, т. 3 - 5 от ЗОП. (По образец);
* Декларация по чл. 66, ал. 1 от ЗОП за подизпълнителите и дела от поръчката, който ще им възложат, ако възнамеряват да използват такива, както и доказателство за поетите от подизпълнителите задължения. (ако е приложимо в свободен текст);
* Декларация за съгласие с клаузите на приложения проект на договор .(По образец);
* Списък на доставки, сходни с предмета на поръчката, изпълнени през последните 3 (три) години, считано до датата на провеждане на договарянето, включително стойностите, датите и получателите, заедно с доказателство за извършената доставка); .(По образец);
* Списък на оторизираните сервизи/ свободен текст/ на територията на Република България, които Възложителят ще може да използва по време на срока на гаранционното обслужване
* Попълнено ценово предложение - по образец. *Представя се оригинал.*;
* Пълномощно, ако офертата се подава чрез упълномощен предствител. *Представя се оригинал*

2. Гаранцията за добро изпълнение е в размер 3 % от стойността на договора и се представя преди подписване на договора под формата на банкова гаранция или парична сума или застраховка, по избор на кандидата, определен за изпълнител. Условията и сроковете за задържане или освобождаване на гаранцията за изпълнение се уреждат в договора за възлагане на обществена поръчка.

3. Общата прогнозна стойност на поръчката е **58 330,00 /петдесет и осем хиляди триста и тридесет / лева.**

Цената се определя в лева, без ДДС. Предложената цена включва необходимите разходи за осъществяване на възложеното, ведно с разходи за материали, консумативи, транспорт, труд, както и всякакви други разходи, които биха могли да възникнат при по повод на осъществяване на обществената поръчка.

**Посочената прогнозна стойност се явява крайна за ВЪЗЛОЖИТЕЛЯ.** При предложена по-висока цена, участникът ще бъде отстранен от процедурата.

4. Офертата се представя в запечатана непрозрачна опаковка от участника или от упълномощен от него представител, лично или чрез пощенска или друга куриерска услуга с обратна разписка. Върху опаковката се посочва наименованието на участника, включително участниците в обединението, когато е приложимо, адрес за кореспонденция, телефон и по възможност – факс и електронен адрес. На опаковката се записва „Оферта за възлагане на обществена поръчка чрез събиране на оферти с обява с предмет: „*Доставка на специализирано транспортно средство за нуждите на Дневен център за възрастни хора с увреждания „Св.Св. Козма и Дамян“*”. Офертата се представя в Центъра за административно обслужване на Община Панагюрище, гр. Панагюрище, пл.“20 – април“ №13 в срока посочен в обявата.